**Čo by mali vedieť deviataci z literatúry na Testovanie 9 a na prijímacie pohovory**

**Literatúra -** v širšom zmysle - všetky slovesné diela (písomnosti)  
 **-** v užšom zmysle - iba umelecké texty  
**Rozdelenie:**1. **vecná literatúra** - má sprostredkovať informácie, poznatky (vecnosť, presnosť)  
a) *odborná* - veda  
b) *publicistická* - médiá  
c) *administratívna* - úradné písomnosti  
2. **umelecká literatúra** (krásna literatúra, beletria)  
- jej úlohou je estetický zážitok čitateľa, používa fikciu autora

**Poézia –** písaná viazanou rečou

**Próza –** písaná neviazanou rečou

Všetko, čo súvisí s tradičnou ľudovou kultúrou, nazývame **folklór.**

**Znaky ľudovej slovesnosti:**

Ľudová slovesnosť vznikala dávno pred vznikom písanej literatúry a šírila sa z pokolenia na pokolenie **ústnym podaním - tradovaním**. Ďalším znakom ľudovej slovesnosti je **kolektívny charakter**.

**Malé formy ľudovej slovesnosti**:

**príslovie** - krátky výrok, v ktorom je zovšeobecnená dlhoročná skúsenosť ľudu, vyplýva z neho ponaučenie (Kto hlboko orie, zlato vyoráva) .

**porekadlo**  krátky výrok, ktorý výstižne vyjadruje životnú skúsenosť ľudu, nevyplýva z neho ponaučenie (Proti veku nieto lieku, sú to ustálené zvraty, napr. ísť s bubnom na zajace),

**pranostiky** krátky výrok, v ktorom je zovšeobecnená dlhoročná skúsenosť ľudí z pozorovania prírody (Katarína na ľade – Vianoce na blate)

**hádanka -**  krátky útvar, ktorý skryto pomenúva nejaký predmet alebo jav pomocou znakov iného predmetu alebo javu.

anekdota – krátky vtipný príbeh o skutočnej alebo vymyslenej udalosti s nečakanou pointou

**Zložky literárneho diela**:

**téma** – fakty a udalosti zo života človeka, spoločnosti, ktoré sú zobrazené v diele

**idea -**  základná myšlienka diela

**obsah** – tvorí ho téma a idea diela   
**forma** – spôsob realizácie obsahu

**Literárne druhy** :

* lyrika - autor vyjadruje svoje nálady, myšlienky a pocity.
* epika – má dej, ktorý rozpráva rozprávač
* dráma - základom je dialóg /monológ /

**Lyrika** môže byť:

* **ľúbostná lyrika** / osobná / autor stvárňuje svoje subjektívne pocity, pričom si vyberá ako hlavnú tému lásku v jej rôznych podobách a rodinu.
* **prírodná lyrika** zahŕňa básne, ktoré z tematického hľadiska vznikli pod silným vplyvom pôsobenia prírody.
* **spoločenská**, v ktorej autor vyjadruje svoje pocity, myšlienky, nálady vyvolané spoločenskými udalosťami – preto tieto básne vznikajú napríklad v období prelomových etáp života spoločnosti – vojny, revolúcie, útlak zo strany vládnucej vrstvy…

**Lyrický hrdina** – autor sa stotožňuje s hrdinom.

**Lyrické žánre:**

**Óda-** rozsiahlejšia lyrická báseň, ktorej základným cieľom bolo osláviť nejakú osobnosť alebo sa slávnostným spôsobom vyjadriť k významnej téme: národ, sloboda...

**Modlitba** je krátka náboženská skladba, ktorá sa obsahom obracia k Bohu alebo

svätým s prosbou o splnenie nejakej žiadosti.

**Hymna** je kratšia báseň, má pôvod v náboženskej poézii, neskôr sa oslavná funkcia preniesla aj do svetskej, najmä politickej oblasti.

**Elégia** je lyrická báseň, v ktorej básnik vyjadruje žiaľ nad nejakou smutnou udalosťou.

**Epitaf** - nápis na náhrobnom kameni.

**Aforizmus** je krátky vtipný výrok, ktorý obsahuje životnú pravdu alebo morálny princíp.

**Epigram** (satirická báseň) – krátka báseň, v ktorej autor satiricky a kriticky   
vyjadruje svoj vzťah k osobám alebo k spoločnosti

**Modlitba** – rozhovor s Bohom.

**Sonet** – básnická lyrická forma, ktorú básnici používajú na vyjadrenie myšlienok, pocitov, nálad; má 14 veršov: 4 + 4 + 3 + 3 alebo 4 + 4 + 6

**Nonsens** – nezmysel, odborný názov pre nezmysel v literatúre

**Pieseň** **–** útvar určený na spievanie

**Verš je** základná rytmická jednotka.

**Ľudová pieseň-** pôvodného autora nepoznáme, zachovávala sa ústnym podaním, je kolektívnym výtvorom ľudu

**Rozdelenie:**

1. pracovné piesne - trávnice, pastierske a valašské, banícke

2. zbojnícke - o živote zbojníkov

3. regrútske, vojenské - odvádzanie vojakov na vojnu, život v kasárňach

4. ľúbostné - o láske - vyjadrujú radosť a šťastie, ale aj sklamanie a smútok

5. uspávanky - uspávanie detí, pomalé, smutné, tiché, pokojné

6. obradové - spojené s prírodnými zákonitosťami (napr. príchod jari) a udalosťami v živote človeka (svadba, pohreb, krst)

7. koledy - obradové piesne o Vianociach - narodení Ježiša, pastieroch, anjeloch...

8. žartovné - zmysel pre humor, vtip

**zberatelia** - Ján Kollár, Mikuláš Schneider Trnavský, Viliam Figuš Bystrý

**Zľudovená pieseň** - jej autora poznáme, vyjadruje cítenie ľudu a ľud ju prijal za svoju – zľudovela

**Populárna pieseň** je v určitom období známa a obľúbená, viaže sa na melódiu, je písaní po strofách / textári: Jozef Urban, Ľubo Zeman, Miroslav Válek, Kamil Peteraj.../

**Evergreen** -staršia populárna pieseň, ktorá osloví poslucháča aj dnes.

**Jazykové prostriedky: trópy a figúry**

**Trópy** – nepriamo označujú javy a predmety na základe podobnosti. Patrí k nim:

**Básnická otázka** je otázka, ktorá nepotrebuje odpoveď, nakoľko odpoveď je

zrejmá z textu. Je to umelecky prostriedok, ktorý nazývame aj rečnícka otázka.

**Metafora** - prenesenie významu na základe vonkajšej podobnosti

**Personifikácia-** zosobnenie, ľudské vlastnosti neživým veciam

**Epiteton** vyjadruje vlastnosť osoby, zvieraťa, veci a zároveň citový vzťah k zobrazovanému javu.

**Prirovnanie-** jednu vec prirovnávame k druhej.

**Metonymia** prenášanie významu na základe vnútornej podobnosti.

**Symbol** – konkrétna predstava, ktorá slúži k označeniu abstraktného pojmu.

**Zdrobneniny** sú slová v zjemnenom tvare.

**Zvukomaľba** – napodobenie zvuku vhodným využitím a spojením hlások v slovách.

**Figúry** – sú založené na opakovaní , hromadení slov/hlások.  
**Anafora** – opakovanie slov na začiatku veršov.

**Epifora** – opakovanie slov na konci veršov.  
**Epanastrofa** – na konci jedného a začiatku druhého verša  
**Epizeuxa** – opakovanie slov za sebou.

**Aliterácia** je opakovanie rovnakých alebo zvukovo podobných hlások (slabík), má estetickú funkciu, ozvláštňuje zvukovú stránku básne.   
**Onomatopoja** – zvukomalebnosť – zoskupovanie hlások ma napodobniť zvuk alebo vyvolať citový dojem.  
**Oxymoron** – spojenie slov s protichodným významom /láska neláskavá/.  
**Aliterácia** – opakovanie hlások na začiatku nasledujúcich slov.  
**Inverzia** – vzniká zmenou slovosledu vo vete pod vplyvom požiadaviek básne.  
**Apostrofa** – rečnícke oslovenie – oslovenie neprítomnej osoby alebo neživého predmetu /ty Štedrý večer, ty tajomný sviatok/.

**Sylabický veršový systém** je založený na rovnakom počte slabík vo verši.

Využíva predovšetkým združený rým. Verš je zhodný s vetou – myšlienkou

**Presah** – verš nie je zhodný s vetou – myšlienkou, presahuje do ďalšieho verša.

**Rým** je zvuková zhoda dvoch alebo viacerých slabík na konci veršov.

**Rýmy: - združený rým /**aabb/ Prvý riadok sa zhoduje s druhým a tretí so štvrtým

* **striedavý rým** / abab / Prvý riadok sa zhoduje s tretím, druhý so štvrtým
* **obkročný rým** / abba / Prvý sa rýmuje so štvrtým, druhý s tretím.
* **prerývaný rým /** abcb, abac/
* **postupný rým** / abcabc /

**- voľný verš** / nerýmuje sa / nepoužíva sa vždy prísna sylabická výstavbu verša, dĺžka veršov je rôzna. Básnik nepoužíva pravidelný rým a rytmus.

**Rytmus** je pravidelné striedanie prízvučných a neprízvučných slabík.

**Strofa** - skupina veršov oddelená od ďalšej skupiny veršov medzerou.

**Refrén** – opakovanie verša alebo skupiny veršov na konci každej strofy.

**Epická poézia -**  písaná vo veršoch, ale má dej.

**Lyricko-epická poézia** má znaky prózy, ale vyjadruje aj pocity a nálady.

**Epika**

**Epický čas** – rozprávací čas, je kratší ako skutočný.

**Epická báseň** je veršovaná skladba, ktorá má znaky prozaického rozprávania.

**Lyrickoepická báseň** – prelínajú sa v nej lyrické a epické prvky.

**Hlavná postava** (hlavný hrdina) - osoba, okolo ktorej sa sústreďuje dej literárneho diela.

**Kolektívny hrdina** – hlavným hrdinom básne nie je jednotlivec, ale kolektív.

Charakterizačným prvkom literárnych postáv je monológ a dialóg.

**Epické dielo** má základné znaky rozprávania (dej, príbeh, hrdinov). Je najvhodnejším literárnym druhom na zobrazenie spoločnosti.

**Prostredie** -miesto, kde sa odohráva dej.

**Dej** -je v epickom diele, -to, čo sa stalo v príbehu, udalosť v rozprávaní.

**Konflikt** -rozpor medzi postavami v texte, a to  
1. postava1 - postava2  
2. Postava - spoločnosť  
3. postava sama so sebou

**Poznáme : drobnú epiku, strednú epiku, veľkú epiku**

**Drobnú epiku (**anekdota, bájka, vtip, rozprávka).

**Anekdota** (ľudová anekdota sa nazýva aj [**vtip**](http://sk.wikipedia.org/wiki/Vtip)) je krátky a [vtipný](http://sk.wikipedia.org/wiki/Vtip) príbeh epického žánru o skutočnej alebo vymyslenej udalosti, má neočakávaný záver s [humorným](http://sk.wikipedia.org/wiki/Humor) vyznením - vtipnou [pointou](http://sk.wikipedia.org/wiki/Pointa).

**Bájka** je epický žáner, v ktorom zvieratá, rastliny alebo neživé predmety konajú alebo hovoria ako ľudia . Vždy z nej vyplýva nejaké ponaučenie.

**Báj alebo mýtus** je epický útvar, v ktorom sa podáva ľudový výklad o jave či veci, o ktorých si ľudia nevedeli vysvetliť, napr. vyjadrujú predstavy o pôvode sveta a vzniku života na Zemi, o prírodných úkazoch (búrka, blesky), o striedaní ročných období, o vychádzaní a zapadaní slnka a podobne.

**Báje poznáme**: - miestne,   
 - historické (historické udalosti, hrdinovia panovníci),   
 - démonologické (nadprirodzené bytosti),   
 - heraldické (vznik rodov a erbov). bájka (epické dielo) – jednoduchý príbeh, v ktorom vystupujú zvieratá a rastliny

**Balada** – epická skladba, ktorá má zhustený pochmúrny dej, rýchli spád, napätie sa   
z verša na verš stupňuje, dej je poprepletaný nadprirodzenými javmi,   
záver je tragický.

**Balady poznáme:** - ľudové (napr. Išli hudci horou, kačička divoká),   
 - umelé (napr. J. Botto: Žltá ľalia),   
 - sociálne (napr. M. Rázus: Matka)

**Gradáci**a – stupňovanie deje, zvyšovanie výkonu pri opakovaní deja  
**Rozprávka** je krátky [prozaický](http://sk.wikipedia.org/wiki/Pr%C3%B3za), zriedkavo - [veršovaný](http://sk.wikipedia.org/wiki/Ver%C5%A1ovan%C3%A1_re%C4%8D) útvar, spravidla vymyslený príbeh, v ktorom vyhráva dobro nad zlom.

**Variácia** – opakovanie deja s obmenami /často v rozprávkach /

**Poviedka** je [epický](http://sk.wikipedia.org/wiki/Epika) žáner krátkeho a stredného rozsahu s jednoduchým dejom a menšou intenzitou dramatickosti. Patrí medzi tzv. [krátku prózu](http://sk.wikipedia.org/w/index.php?title=Kr%C3%A1tka_pr%C3%B3za&action=edit&redlink=1). Hlavnými rysmi sú jednoduchý dej a nemennosť charakteru hlavnej postavy.

**Humoreska** je [humorná](http://sk.wikipedia.org/wiki/Humor) [poviedka](http://sk.wikipedia.org/wiki/Poviedka), [novela](http://sk.wikipedia.org/wiki/Novela) alebo [veršami](http://sk.wikipedia.org/wiki/Ver%C5%A1) písané neveľké [literárne dielo](http://sk.wikipedia.org/wiki/Liter%C3%A1rne_dielo), v ktorom autor sa dobromyseľne posmieva nie závažným javom v spoločenskom alebo súkromnom živote. Vyberá smiešne stránky ľudského charakteru, dominuje nejaký veselý príbeh, dobrosrdečnosť a [žartovnosť](http://sk.wikipedia.org/wiki/%C5%BDart). [Vtip](http://sk.wikipedia.org/wiki/Vtip), veselosť a dobrý rozmar sú podstatou malých humoristických scénok či [poviedok](http://sk.wikipedia.org/wiki/Poviedka).

**Povesť** – kratší prozaický útvar rozprávajúci o živote hrdinov, o rozličných   
udalostiach vzťahujúcich sa na určitú osobu, miesto, čas...

**Povesti poznáme**: - miestne   
 - historické   
 - heraldické (o erboch)

**Reportáž**  - epický žáner, autor sa pridŕža faktov, ale ich aj hodnotí  
 - je subjektívna - vlastný názor autora  
 - využíva štylisticky príznakové slová

**Stredná epiku**

**Novela** je prozaický epický literárny žáner (kratšieho alebo skôr) stredného rozsahu, ktorý sa od [poviedky](http://sk.wikipedia.org/wiki/Poviedka) a [románu](http://sk.wikipedia.org/wiki/Rom%C3%A1n) odlišuje tým, že obsahuje pútavý príbeh osoby či skupiny osôb, ktorý podáva dramaticky a zovreto (bez zbytočných opisov a vedľajších epizód) a má prekvapivý (alebo aspoň výrazný) záver.

**Legenda** – literárny útvar, v ktorom sa opisuje významná udalosť (napr. stvorenie sveta, potopa) alebo život (časť života) významnej osoby, napr.   
panovníka, vedca, vynálezcu, svätca.

**Paródia** -komická, satirická napodobenina iného literárneho diela (napodobňuje sa obsah a forma), ale často sa zveličuje -cieľom je pôsobiť humorne alebo zosmiešniť pôvodné dielo

**Veľká epiku**

**Epos** – veľká epická forma, ktorá vznikla v antike; jej témou je významná historická udalosť alebo významný problém doby.

**Román** je žáner veľkej epiky, má veľký rozsah, množstvo postáv, komplikovanejšie, rozvetvenejšie dejové línie, postavy sa vyvíjajú.

**Dobrodružný román** je epické dielo vyznačujúce sa príbehovosťou

a dramatickosťou. Dej je budovaný na časovom slede a dielo ma obyčajne svojho ústredného hrdinu. Má poznávaciu hodnotu, príjemca si obohacuje svoje poznatky z oblasti prírodných i spoločenských javov.

**Historický román** – dej a postavy sú zasadené do niektorého historického

obdobia.

**Historicko-dobrodružný** román čerpá námet z minulosti a vyznačuje sa

dobrodružným dejom.

**Dievčenský román** je typ románu určený dospievajúcim dievčatám.

**Vedecko-fantastický román** – science-fiction – autori nielen využívajú súčasne poznatky o vede a technike, ale aj umelecky spracúvajú svoje vízie o udalostiach, ktoré sa ešte nestali, ale v budúcnosti je ich uskutočnenie možné.

**Biografický román** - autor vychádza zo životopisných údajov o osobnosti fakty môže dopĺňať vlastnou fikciou.

**Denník** je literárny žáner epického (prozaického) monografického charakteru,

písaný formou denných záznamov. Denníky sa stavajú podkladom pre biografické (životopisné) diela.

**Robinsonáda** -jej témou je boj jednotlivca alebo malej skupiny o záchranu na opustenom mieste.

**Western** - čerpá námet z čias osídľovania Divokého západu z prostredia Indiánov, kovbojov, hlavnou myšlienkou je boj za spravodlivosť.

**Detektívka** - kompozícia je založená na zločine a pátraní po páchateľovi, detektív rieši záhadu, tajomstvo s prekvapivým, nepravdepodobným riešením, vyšetrovateľ sa snaží odovzdať vinníka spravodlivosti.

**Cestopis** - dielo zostavené na základe zážitkov z ciest autora, opis cesty.

**Literatúru faktu** tvoria texty, ktoré majú predovšetkým poznávaciu funkciu. Autori spracúvajú vedecké objavy, historické udalosti a iné fakty tak, aby u čitateľa vyvolali určitý estetický zážitok.

**Fantasy** [**literatúra**](http://sk.wikipedia.org/wiki/Literat%C3%BAra) je druh literatúry populárny predovšetkým u mládeže a detí. Za „otca fantasy“ je považovaný [J.R.R. Tolkien](http://sk.wikipedia.org/wiki/J.R.R._Tolkien), ktorý v roku 1937 odštartoval fantasy mániu svojou knihou [Hobit](http://sk.wikipedia.org/wiki/Hobit).

**Literatúra pre deti a mládež** -diela, ktoré sú zámerne určené detskému príjemcovi.

**Literárne smery: - klasicizmus**, návrat k antickej literatúre / J. Kollár, J. Hollý/

**- romantizmus**, prevláda cit nad rozumom, v slov. literatúre je to boj za pravdu, slobodu , spravodlivosť /S. Chalupka, J. Kráľ, J. Botto, A. Sládkovič, J. Kalinčiak /  
  **-**  **realizmus**, odzrkadľovanie skutočnosti / P.O.Hviezdoslav, M. Kukučín, J.G. Tajovský /  
   
  **-** **symbolizmus**, symbol sa stáva základným výrazovým prostriedkom / I. Krasko, V. Roy /

**- lyrizovaná próza** / naturizmus /- znaky: -dej, ale aj pocitovosť, nálady, predstavy, myšlienky  
 -poetický rytmus viet  
 -básnické trópy  
 -rozprávkové motívy  
 -motívy prírody

/ M. Figuli, F. Švantner, D. Chrobák, Ľ. Ondrejov, J.C. Hronský.

**Encyklopédia (náučný slovník)** - literárne dielo, ktoré krátko, stručne a jasne vysvetľuje poznatky z určite oblasti zoradené v abecednom poradí.  
Na vysvetľovanie používa odborný štýl, odborné slová (termíny).

**Dráma**

**Kompozícia drámy:** vonkajšia **-** dejstvá

**-** scény - výmena osôb

**-** výstupy - zmena počtu osôb

vnútorná : 1.úvod = expozícia

2.zápletka = kolízia

3.vyvrcholenie = kríza

4.dejovy obrat = peripetia

5.rozuzlenie = katastrofa

**Dramatické žánre:** komédia, tragédia, činohra

**Dialóg** je rozhovor medzi dvoma a viacerými osobami. Každý dialógmusí mať najmenej 2 repliky (replika = prehovor jednej postavy v texte ).

**Monológ** - prehovor jednej osoby

**Animácia** – zdanlivé oživovanie kreslených postavičiek alebo bábok.

**Animovaný film** -je založený na rýchlom striedaní kreslených obrázkov, ktorý vytvára dojem pohybu postavičiek /**animácia** - oživenie postáv /

**Dialogizácia** – čítanie, pri ktorom texty postáv čítajú rozliční čitatelia.

**Bábková rozprávka** -vystupujú v nej **bábky**

**Vodenie bábok** – a) maňuškové – pohybovanie bábkou navlečenou na ruke,   
 b) marionetové – pohybovanie bábkou zavesenou na špagátikoch   
alebo drôtoch,   
 c) javajkové - pohybovanie bábkou upevnenou zospodu na   
paličke (nazýva sa podľa miesta pôvodu, ktorým je ostrov Jáva)

**Dramatické spracovanie literárnych žánrov:**a) rozhlasové (pásmo, hra, fíčer a pod.)   
b) televízne (film, hra, seriál a pod)   
c) divadelné (činohra, opera, opereta, muzikál, bábkové   
divadlo a pod)   
d) filmové (film: hraný, dokumentárny, didaktický – náučný a   
pod.)

**Rozhlasová hra** -je určená pre rozhlas, základný prostriedok je slovo (text)

**Televízna hra** -audio-vizuálny (sluchovo-zrakový) žáner, dôraz je na sluchovom vnímaní textu.

**Divadlo** -audio-vizuálne umenie (zrakovo-sluchové), ale kladie dôraz na sluchové vnímanie textu.

**Film** - zjednocuje obraz, zvuk, hudbu a slová  
 -vzniká podľa filmového **scenára**:  
 **-tvorcovia:** herci, režisér, scenárista, zvukári, osvetľovači, kostyméri, strihači ... **Druhy filmov**: celovečerný - krátky, hraný - animovaný, dokumentárny, prírodopisný...

**Filmová rozprávka** -rozprávka spracovaná tak, aby ju mohli hrať herci vo filme

**Premiéra** – prvé predstavenie (zvyčajne divadelné alebo filmové).

**Repríza** – opakovanie predstavenia (zvyčajne divadelného alebo filmového).

**Tvorcovia hry** - herci, režisér, scenárista, zvukári, osvetľovači, kostyméri, kulisári a iní

**Jednoaktovka** – dráma s jedným dejstvom

**Komiks** – obrázkový seriál s dobrodružnými alebo komickými príbehmi (vznikol v   
USA, do Európy sa dostal po 2. svetovej vojne); dialógy a priama reč sa   
uvádzajú v tzv. slovných bublinách.

**Humor** – schopnosť mať veselú myseľ a vtipne alebo žartovne sa vyjadrovať.

**Muzikál** -žáner hudobného divadla - spája text, hudbu, spev, tanec.

**Relácia** - časť televízneho alebo rozhlasového programu.